Die eerste persoon wat die aansoek op die stelsel registreer, word by verstek die primêre ouer/voog, en kommunikasie sal outomaties deur die stelsel aan daardie ouer/voog gerig word. Enige geskilpunte in hierdie verband moet aan die distrikskantoor gerig word.
Wanneer die skool die leerder aanvaar het en die ouer finale aanvaarding by een skool teen 25 Junie 2021 bevestig het, sal die stelsel die ouer/voog in kennis stel dat hulle gewaarmerkte afskrifte van die dokumente wat deur die skool benodig word, binne 14 dae moet voorlê. Indien die aanvullende dokumente nie betyds voorgelê word nie, kan daar op die aansoek aangeteken word dat dit ‘n onvoltooide LAAT aansoek is en slegs geprosesseer sal word wanneer die uitstaande dokumente ontvang is.
Slegs wanneer die skool op die stelsel bevestig het dat die dokumente ontvang is, sal die besluit as afgehandel beskou word.
U word aangemoedig om die proses so spoedig moontlik af te handel. Ons verwag soos verlede jaar ‘n groot hoeveelheid aansoeke. Nie alle leerders sal geakkommodeer kan word nie.